Publication: Magyar Közlöny
Issue: MK-2009-135 (Year: 2009, Number: 135)
Era: 2004-2010
Section: 2009. évi XCI. törvény
Paragraph Index: 320

2. Az EVSZ által a Részes Államok számára kiadott ajánlások poggyász, rakomány, szállítótartályok, szállítóeszközök, áruk és postacsomagok vonatkozásában az alábbi javaslatokat foglalhatják magukban: – nincs szükség konkrét egészségügyi intézkedések megtételére; – meg kell vizsgálni az árujegyzéket és a tervezett útvonalat; – ellenõrzéseket kell végrehajtani; – meg kell vizsgálni az arra vonatkozó bizonyítékokat, hogy induláskor vagy az átszállítás során intézkedéseket tettek a fertõzés vagy szennyezés felszámolására; – végre kell hajtani a poggyász, rakomány, szállítótartályok, szállítóeszközök, áruk, postacsomagok és emberi maradványok kezelését a fertõzés vagy szennyezés eltávolítására, ideértve a kórokozó-terjesztõket (vektorokat) és kórokozó-hordozókat (rezervoár) is; – konkrét egészségügyi intézkedéseket kell alkalmazni az emberi maradványok biztonságos kezelésének és szállításának szavatolására; – elkülönítést vagy karantént kell bevezetni; – a fertõzött, szennyezett vagy gyanús poggyászt, rakományt, szállítótartályokat, szállítóeszközöket, árukat és postacsomagokat le kell foglalni és ellenõrzött körülmények között meg kell semmisíteni, amennyiben nem állnak rendelkezésre eredményes kezelések vagy eljárások; – meg kell tagadni az indulást vagy belépést. IV. RÉSZ – BELÉPÉSI HELYEK

Source: https://magyarkozlony.hu/hivatalos-lapok/aa464560daf712876486ab8a87cc9de8e73b013a/dokumentumok/bed2307cf11e85bf2850db61ebb5b383cff2f282/letoltes